cyanic-selkie/wikianc huggingface dataset:
Lerina Erasmus
Mannheim-saga
Sy gee self die drie boeke in die Mannheim-sage uit en doen baie navorsing na die geskiedenis van die goudvelde in Transvaal. In Fortuinsoekers word die verhaal vertel van die ontdekking van goud in Johannesburg en die stryd van die kunssinnige en eksentrieke mynbaas Karel Mannheim en Kit Malloy om die hand van Deborah von Albein.
In Goudkewers loop Johannesburg gevaar om ’n spookdorp te word, omdat die goud deurspek is met piriet, wat nie deur konvensionele metodes verwyder kan word nie. Die delwers probeer dieper delf (en word so die goudkewers) om te kyk of die dieper ertslae nie van beter gehalte is nie. Die Jameson-inval en Anglo-Boereoorlog neem feitlik al Karel Mannheim se tyd in beslag. Deborah word gedwing om die bestuur van die goudmyne oor te neem in haar man se afwesigheid, terwyl Kit Malloy steeds teenwoordig is en sy moet kies tussen hom en haar verpligtinge.
Die vervolmaking van die sianiedproses skep ’n goue era vir Johannesburg en die pioniere word Goudbaronne. Karel Mannheim probeer die liefde van sy vrou herwin, maar die oorlog het diep letsels op haar gelaat. Hulle seun en Kit Malloy se dogter raak verlief en die familievete word voortgesit.
Eerbewyse
In 2009 word sy ingelyf in die Foxwood-landgoed in Houghton se Tuin van Beroemdes.
Radioreekse
Van die radioreekse wat sy geskryf het sluit in:
Teaterproduksies
Van die teaterproduksies waarin sy gespeel het:
TV-optredes
Sy verskyn in die volgende TV-programme:
Boeke
Van Coller, H.P. (red.) Perspektief en Profiel Deel I. J.L. van Schaik-Uitgewers Pretoria Eerste uitgawe 1998
Erica cubica
Erica cubica is 'n plant wat tot die genus Erica behoort. Die plant is inheems aan KwaZulu-Natal, Oos-Kaap en die Wes-Kaap.
Geert Hofstede
Geert Hofstede (3 Oktober 1928 te Haarlem, Nederland) is ’n invloedryke Nederlandse navorser in die studieareas van organisatoriese studies en meer konkreet organisasiekultuur asook kulturele ekonomie en bestuur. Hy is welbekend in sy navorsing van kruis-kulturele groepe en organisasies en het ’n groot rol gespeel in die ontwikkeling van ’n sistematiese raamwerk vir die assessering en differensiëring van nasionale kulture en organisasiekulture. Sy studies het aangetoon dat daar nasionale en streekskultuurgroepe is wat die gedrag van gemeenskappe en organisasies beïnvloed. Sy belangrikste werk was die ontwikkeling van die teorie van kulturele dimensies. Hy is bekend vir sy boeke Die gevolge van kultuur en Kulture en organisasies: sagteware van die brein, wat hy saam met sy seun, Gert Jan Hofstede geskryf het.
Met sy aftrede in 1993 het Hofstede baie universiteite regoor die wêreld besoek om studente op te lei in sy teoretiese benaderings en om sy navorsing in hierdie studiearea voort te sit. Hy is tans emeritus professor in organisatoriese antropologie en internasionale bestuur aan die Universiteit van Maastricht in Nederland en dien ook as buitemuurse genoot aan die Sentrum vir Ekonomiese Navorsing aan die Universiteit van Tilburg in Tilburg, Nederland.
Verbranding
Verbranding is 'n komplekse reeks eksotermiese chemiese reaksies tussen 'n brandstof en 'n oksideermiddel wat gepaard gaan met die afgee van of hitte of beide hitte en lig in die vorm van 'n gloed of vlamme.
'n Eenvoudiger voorbeeld kan gesien word in die verbranding van waterstof en suurstof wat dikwels gebruik word in vuurpylmotore:
In die oorgrote meerderheid gevalle waar verbranding plaasvind is lug die bron van suurstof (O2). In lug is elke kilogram suurstof teenwoordig gemeng met ongeveer 3.76 kg stikstof. Die gevolg daarvan is dat die produk van verbranding stikstof sal bevat soos geïllustreer kan word deur die chemiese vergelyking vir die verbranding van metaangas:
As lug die bron van suurstof is, is stikstof by verre die grootste bestanddeel van die uitlaatgas.
Verbrandingsprosesse is in werklikheid nooit geheel en al volledig nie. Tydens verbranding van koolstof of koolstofverbindings is beide onverbrande koolstof (roet) en koolstofverbindings soos koolstofmonoksied teenwoordig. As lug die oksideermiddel is sal van die stikstof in die lug ook geoksideer word om stikstofoksiede (NOx) te vorm.
Hitte van verbranding
Die hitte van verbranding of hittewaarde is die energie wat vrygestel word wanneer die stof volledig verbrand met suurstof (O2) onder standaardkondisies. Dit word gemeet in die energie vrygestel per massa van die stof, bv kJ/kg, kJ/kMol (eenheid)mol, kkal/kg, ens.
Die chemiese reaksie is tipies die koolwaterstof wat reageer met suurstof om koolsuurgas (koolstofdioksied – CO2), waterdamp (H2O(g)) en hitte te vorm. Indien bv metaan verbrand word, is die reaksie dus:
Bruto en netto hittewaarde
Hoër of bruto hittewaarde (HHW)
Dit is dieselfde as die termodinamiese hitte van verbranding. Die HHW sluit die energie in wat gebruik is om die water te verdamp. Dit word bepaal deur die gas te verbrand en af te koel tot by die begintemperatuur (gewoonlik 25 °C). Al hierdie hitte is die bruto hittewaarde. Omdat die afkoeling ook die kondensering van die waterdamp insluit dra die kondensering van die water by tot die bruto hittewaarde.
(kyk Bepaling van hittewaarde later in die artikel).
Laer of netto hittewaarde (LHW)
Dit is die bruto hittewaarde minus die energie wat gebruik is om die water te verdamp. Dit neem dus nie die energie in die waterdamp in ag nie en is die effektiewe hoeveelheid energie wat beskikbaar is in 'n verbrandingsoond.
Omskakeling van laer hittewaarde (LHW) na hoër hittewaarde (HHW)
Om hierdie omskakeling te doen het 'n mens die samestelling van die gas nodig om te bepaal hoeveel water in die verbrandingsreaksie vorm.
Hierdie aanname gaan egter nie akkuraat wees vir waterstof (H2) nie.
Bepaling van hittewaarde
Die hittewaarde van 'n stof word bepaal deur die gas te verbrand en die verskil in entalpie te bepaal voor en na verbranding. Dit word gewoonlik met 'n kalorimeter gedoen. Vir vastestowwe is dit 'n bomkalorimeter
Daar is basies twee verskillende maniere om dit te doen:
Om dit te beter te verduidelik, kom ons bepaal die hittewaarde van metaangas (CH4) deur die finale temperatuur te meet wanneer metaan met lug verbrand word:
Bepaal die verbrandingsreaksie
Dit is algemene kennis dat die verbrandingsreaksie van metaan met suurstof die volgende is:
Ghana
Ghana (Engels: [ˈɡɑːnə], ), amptelik die Republiek Ghana (Republic of Ghana), is 'n land in Wes-Afrika. Dit het 'n oppervlakte van 239 567 en 'n bevolking van 31 miljoen in 2020 gehad. Die hoofstad en grootste stad is Accra, geleë langs die suidkus aan die Golf van Guinee. 'n Ander belangrike stad is Kumasi, bekend as geboorteplek van Kofi Annan, die Verenigde Nasies se sewende sekretaris-generaal, en hoofstad van die Asjanti-streek in die suidelike sentrum van die land. Die derde grootste stad is Tamale en is in die noorde van die land geleë.
Verbranding
Bepaling van hittewaarde
(Onthou om die reaksie te balanseer.)
Ghana
Ghana word begrens deur Ivoorkus in die weste, Burkina Faso in die noorde, Togo in die ooste asook die Golf van Guinee en die Atlantiese Oseaan in die suide. Die Voltarivier en sy drie groot sytakke Swart-Volta, Wit-Volta en Rooi-Volta dreineer die land. Die Voltarivier word deur die Akosombodam tot die Voltameer opgedam, die wêreld se grootste mensgemaakte meer volgens oppervlakte en Ghana se belangrikste energiebron. Die Voltarivier mond in die Bog van Benin uit, wat tot die Golf van Guinee behoort. Ghana se enigste natuurlike binnemeer is die Bosumtwimeer naby Kumasi.
Verbranding
Bepaling van hittewaarde
Gebruik hierdie gebalanseerde reaksie om te bepaal wat die minimum suurstof nodig is om al die metaan te reageer.
Ghana
Die eerste permanente staat op die gebied van die hedendaagse Ghana is in die 11de eeu gestig. Verskeie koninkryke en ryke het oor die eeue heen verskyn, waarvan die Asjantiryk die belangrikste was. Vanaf die 15de eeu het die Portugese Ryk, gevolg deur verskeie ander Europese magte, handelsposte langs Ghana se kus gestig.
Verbranding
Bepaling van hittewaarde
Voeg reagense bymekaar
Dit is baie belangrik om presies te weet hoeveel metaan en hoeveel lug aan die begin is (onthou, die suurstof moet effens in oormaat wees). Een manier om dit te doen is om die kalorimeter te vul met lug (dit kan bloot geventileer word met lug). Die kalorimeter se volume moet bekend wees, dus weet mens hoeveel lug in die kalorimeter is deur van die ideale gaswet (PV=nRT) gebruik te maak (die kalorimeter kan die druk en temperatuur meet). Pomp nou metaangas in die kalorimeter tot 'n sekere druk. Die hoeveel metaan wat bygevoeg is kan weer bepaal word deur die ideale gaswet (deur van die druk en temperatuur gebruik te maak). Neem die begintemperatuur van die mengsel. Daar moet ook 'n oormaat
Ghana
Ghana is 'n unitêre grondwetlike demokrasie met 'n president as beide staats- en regeringshoof. Ghana se groeiende groeiende ekonomiese welvaart en sy demokratiese politieke stelsel het van hom 'n streeksmag in Wes-Afrika gemaak. Dit is 'n lid van die Beweging van Onverbonde Lande, Afrika-unie, Ekonomiese Gemeenskap van Wes-Afrika-state (ECOWAS) en die Britse Statebond.
Ghana se belangrikste etniese groep is die Akan, wat sowat 47,5% van die bevolking vorm. Van die ander belangrike bevolkingsgroepe sluit in Ewe, Joroeba, Hausa en Mossi. Ghana se enigste amptelike taal is Engels wat ook as lingua franca tussen die verskeie bevolkingsgroepe dien. Ghana se belangrikste inheemse taal is Akan, gevolg deur Bambara, Ewe, Fula en Hausa.
Verbranding
Bepaling van hittewaarde
Veronderstel daar is aan die begin 1 kmol metaan en 10 kmol lug. Indien lug bestaan uit 21% suurstof, dan is daar 2.1 kmol suurstof in die mengsel. (Stoigiometries het 'n mens 2 mol suurstof nodig vir elke mol metaan.)
Ontsteek die mengsel
Ghana
Sport
In krieket het Ghana in die verlede saam met Gambië, Nigerië en Sierra Leone spelers vir die Wes-Afrikaanse krieketspan beskikbaar gestel. Sedert 2002 word die land deur sy eie nasionale span verteenwoordig, maar kon nog nie vir 'n internasionale kriekettoernooi kwalifiseer nie.
Verbranding
Bepaling van hittewaarde
'n Kalorimeter het 'n elektriese ontstekingsmeganisme om die mengsel te ontsteek. Nadat die mengsel ontsteek is, wag tot die reaksie volledig verloop (uitbrand) het en neem die temperatuur.
Die volgende tabel dui aan hoeveel mol jy van elke komponent het voor en ná die reaksie:
Bepaal die toename in entalpie
Omdat die toename in entalpie in 'n stelsel presies gelykstaande is aan die energie wat daarby gevoeg is deur warmte, is:
Neem die verwysingstemperatuur T0 as 25 °C.
T1 is die eindtemperatuur van die gasmengsel na verbranding plaasgevind het.
Die warmtekapasiteit van die verskillende komponente in kal/mol is:
Die warmtekapasiteit van die finale mengsel is:
Waar:
Dws
Ek het die uitlaat temperatuur bepaal deur 'n Aspen simulasie en dit gekry as 1982 °C of 2256 °K Soos reeds gesê is die begin temperatuur 25 °C of 298 °K
Dus is:
Dit is effens anders as die waarde verkry uit literatuur en ook die waarde wat Aspen bereken.
Bereken hittewaarde uit Aspen
'n Aspen simulasie is gebou om die verbranding van metaan met lug te simuleer. Let op die volgende:
Die hittewaarde van metaan is die verskil in entalpie van die warm produkgas teen 1982 °C en die produkgas indien dit afgekoel is na die oorspronklike 25 °C:
Dus, ΔH_c = 11 × (-6782.162 – (-87438.94)) = 887225 kJ/kmol CH4
Of die hittewaarde kan ook bereken word van die energie wat in die water ingesit is.
Dus, ΔH_c = 277.5422 × (-289040 – (-286300)) + 277.5422 × (-290350 – (-289890)) = 888135 kJ/kmol CH4 (die verskil is bloot agv afronding)
Hierdie waardes vergelyk baie goed met die literatuurwaarde van 890943 kJ/kmol.
Om te wys dat dit nie 'n verskil maak hoeveel lug gebruik word nie, is hierdie herhaal met dubbel soveel lug. Die volgende tabel gee die resultate (let op die laer produktemperatuur):
Of, ΔH_c = 277.5422 × (-289040 – (-286440)) + 277.5422 × (-290350 – (-289800)) = 874258 kJ/kmol CH4
Bepaling van adiabatiese vlamtemperatuur
Die adiabatiese vlam temperatuur is die temperatuur van die vlam of die temperatuur van die rookgas nadat 'n gas pas verbrand het.
In die volgende voorbeeld word gewys hoe die adiabatiese vlamtemperatuur (of die temperatuur van die rookgas) bepaal word uit eerste beginsels.
Die Excelbberekeninge van hierdie voorbeeld kan HIER gekry word.
Gestel jy het 'n brandgas teen 40 °C met die volgende samestelling:
H2 = 10%, CO = 7%, CH4 = 74%, C2H6 = 8%, N2 = 1%
Dit word verbrand met lug. Die lug se relatiewe humiditeit is 20%, temperatuur 25 °C en die druk is 100 kPa. Die samestelling van droë lug is:
O2 = 20.95, Ar = 0.5%, N2 = 78.55
Die rookgas moet 3% suurstof bevat om te verseker dat daar genoeg lug is om volledige verbranding te hê.
Die volgende tabel gee nog eienskappe van elke komponent:
Bepaal die volgende:
1. Hoeveelheid vog in die lug
Teen 25 °C is die versadigingsdruk van water 3.171 kPa (volgens stoomtabelle).
Volgens Dalton se wet is die maksimum waterdamp in lug by 100 kPa die volgende:
Indien die relatiewe humiditeit 20% is, dan is die hoeveelheid waterdamp in die lug = 20% × 3.171% = 0.6342%.
As die hoeveelheid suurstof in droë lug 20.95 mol% is, dan is die hoeveelheid suurstof in die vogtige lug = 20.95% × (1-0.006342) = 20.82% Soortgelyk is die hoeveelheid stikstof in die vogtige lug = 78.55% × (1-0.006342) = 78.05% En die hoeveelheid argon = 0.05% × (1-0.006342) = 0.0497%
2. Bepaal stoigiometriese hoeveelheid suurstof benodig
Om die stoigiometriese (of teoretiese) hoeveelheid suurstof wat benodig word om 'n koolwaterstof te verbrand moet die verbrandingsreaksie van elke komponent gebalanseer word. Die volgende formule is 'n algemene formule wat daarvoor gebruik kan word:
Die balansering van elke reaksie word in die tabel hierbo gegee.
Die totale suurstof benodig per brandgas (1.845) word verkry deur die som van die produkte. Met ander woorde,
Die stoigiometriese hoeveelheid CO2 and H2O word soortgelyk verkry as 0.97 en 1.82 respektiewelik.
As die hoeveelheid stoigiometriese suurstof benodig vir 1 kmol brandgas 1.845 kmol is en die vogtige lug bevat 20.82% suurstof, dan is die hoeveelheid stoigiometriese vogtige lug benodig = 1.845/20.82% = 8.863 kmol.
Die stoigiometriese rookgas bestaan dus uit die volgende:
3. Hoeveelheid lug benodig sodat rookgas 3 mol% O2 bevat
Indien:
Die Cp-koëffisiënte is verkry deur 'n geweegde gemiddelde van die samestelling van elke gasstroom.
4. Adiabatiese vlamtemperatuur
Om die adiabatiese vlamtemperatuur te bepaal moet 'n energiebalans gedoen word oor die brander.
Die entalpie kan bepaal word relatief tot 0 °C met die volgende formule:
Waar:
Om die hitte van verbranding te bepaal word die laer hittewaarde gebruik (752.4 MJ/kmol of 33.57 MJ/m3n).
Die adiabatiese vlamtemperatuur (T) moet nou geraai word totdat die energiebalans balanseer.
Die volgende tabel wys die resultateː
Die energiebalans is dus soos volgː
182
Die jaar 182 was 'n gewone jaar wat volgens die Gregoriaanse kalender op 'n Dinsdag begin het. Dit was die 82ste jaar van die 2de eeu n.C. Soos ander gewone jare het die jaar 12 maande, 52 weke en 365 dae gehad.
162173 Ryugu
162173 Ryugu is 'n asteroïde wat op 10 Mei 1999 ontdek is. Dit is 'n naby-aarde-voorwerp (NAV). Dit behoort tot die Apollo-asteroïdes en is tussen Venus en Mars geleë. Dit is vernoem na die Ryūgū ("Drakepaleis"), 'n magiese onderwaterpaleis in 'n Japannese volksverhaal.
Op 21 September 2018 is twee verkenningstuie vanaf die Hayabusa2-ruimtetuig na die asteroïde gestuur. Dit was die eerste keer dat suksesvol op 'n vinnig bewegende asteroïde geland is. Hayabusa2 het op 22 Februarie 2019 sy eerste stofmonster op Ryugu geneem tydens 'n kort landing.
Naam
Die voorlopige naam van die asteroïde was [(162173) 1999 JU3]. Die Japannese ruimte-organisasie JAXA het 'n wedstryd georganiseer om 'n beter naam te bedink en 30 bydraes het Ryugu voorgestel. Ryugu beteken "Drakepaleis" en is 'n magiese onderwaterpaleis in 'n Japannese volksverhaal. Die visser Urashima Taro reis op die rug van 'n skilpad na die paleis en as hy terugkom, dra hy 'n raaiselagtige doos. Die plan is om Hayabusa2 ook met 'n lading monsters te laat terugkeer.
Hayabusa2
Die ruimtetuig Hayabusa2 is op 3 Desember 2014 vanaf die Tanegashima-ruimtesentrum lanseer. Dit het op 27 Junie 2018 by Ryugu, wat 'n onreëlmatige, amper kubiese vorm het, aangekom en in 'n wentelbaan 6 km bo die asteroïde gegaan. Die tuig het 'n optiese navigasiekamera, 'n nabye-infrarooikamera, 'n termiese infrarooikamera en 'n LIDAR (Light detection and ranging)-instrument.
Die Hayabusa2-sending sluit vier verkenningstuie met verskillende wetenskapinstrumente in. Op 21 September 2018 is die eerste twee verkenners, wat op die oppervlak rondspring, na die asteroïde gestuur. Dit was die eerste keer dat suksesvol op 'n vinnig bewegende asteroïde geland is.
Op 22 Februarie 2019 het Hayabusa2 self vir 'n kort rukkie op die asteroïde geland en 'n projektiel daarin afgevuur om stof te versamel, waarna dit na sy ou posisie teruggekeer het, het amptenare van JAXA gesê. Die stofmonsters sal in 2020 na die aarde teruggebring word.
Hayabusa2 het $150 miljoen gekos en is die opvolger van die Haybusa-sending van 2005 wat 'n klein monster van die kleinplaneet Itokawa gaan haal het.
MASCOT
Op 3 Oktober 2018 het die Frans-Duits-Japannese landingstuig MASCOT op hierdie miniplaneet geland. Die missie word vanuit die Deutsches Zentrum für Luft- und Raumfahrt, DLR in Keulen gelei. Die tuig het geen aandrywing nie en dit het na 6 minute vryeval op die oppervlak neergekom nadat dit van die Hayabusa2-ruimtetuig losgemaak het. MASCOT kan sprongetjies maak in Ryugu se swak swaartekragsveld. Die eerste gegewens wat dit terugestuur het het 'n wêreld van groot klippe gewys met verrassend min stof. MASCOT het 'n massa van 10 kg en bevat vier wetenskaplike intrumente en is deur die Franse DLR en die Franse CNES gebou. Dit het van 2-4 Oktober 2018 op die kleinplaneet meer as 17 uur lank aktief gewees, voordat die batterye leeg geraak het. Dit was langer as verwag en die instrument het alle gegewens na die aarde kan stuur.
MINERVA
Daar is ook twee kleiner robots MINERVA-II1 en MINERVA-II2 vrygestel wat deur Japannese universiteite gebou is. Die robots het 'n massa van net 1 kg.
Harold Godwinson
Harold II Godwinson (1022 – 14 Oktober 1066) was van 5 Januarie 1066 tot met sy dood die laaste Angel-Saksiese koning van Engeland voor die Normandiese verowering. Hy was die seun van Godwin, Graaf van Wessex en sy tweede vrou, Gytha Thorkelsdóttir, ’n familielid van koning Sven Vurkbaard van Denemarke en Engeland.
Groot invloed
Godwin het tydens die bewind van Eduard die Belyer die werklike gesag oor Engeland gehad. Harold het dié posisie van sy pa geërf.
Vanweë sy suster, Edith van Wessex, se huwelik met koning Eduard het hy in 1045 die Graaf van Oos-Anglië geword. In 1051 het hy sy pa in ballingskap vergesel en hom die volgende jaar gehelp om sy titel terug te kry. Toe Godwin in 1053 sterf, het Harold hom opgevolg as Graaf van Wessex (’n gebied wat destyds ’n derde van Engeland beslaan het). So het hy naas die koning die magtigste man in die land geword.
In 1058 het hy ook die Graaf van Hereford geword en soos sy pa leier van die opposisie teen die toenemende Normandiese invloed onder die herstelde Saksiese koningskap van Eduard die Belyer, wat langer as ’n kwarteeu in ballingskap in Normandië gewoon het.
Huwelik en kinders
Harold was sowat 20 jaar "in die Deense styl" getroud met Edith Swannesha en hulle het minstens ses kinders gehad. Die huwelik is wyd aanvaar, hoewel die kerk Edith as Harold se minnares beskou het. Hulle kinders is egter nie as buite-egtelik beskou nie. Onder hulle was ’n dogter, Gytha, wat later getrou het met die Kiëfse prins Wladimir Monomach. Deur afstammelinge van die egpaar was sy ’n voorsaat van die Engelse koningin Isabella van Frankryk, en dus is Harold die voorvader van daaropvolgende Engelse monarge.
In omstreeks Januarie 1066 het Harold getrou met Edith van Mercië. Hulle het twee seuns, waarskynlik ’n tweeling, gehad: Harold en Ulf (gebore c. November 1066), wat albei blykbaar tot met hul dood in bannelingskap gewoon het.
Opvolgingskrisis
Eduard het sy grootneef Edgar Adeling gekies as sy erfgenaam. Edgar het egter nie ’n groot aanhang gehad nie en was maar 14 jaar oud. Toe Eduard op 5 Januarie 1066 sterf, het Harold aanspraak gemaak op die troon wat Eduard volgens hom aan hom beloof het. ’n Dag later is hy gekroon.
Hertog Willem van Normandië het egter beweer dat die troon aan hóm belowe is en hy het Engeland later die jaar met 7 000 man binnegeval en Harold van die troon gesit. Edgar is toe as koning uitgeroep, maar ná ’n bewind van sowat agt weke is hy van die troon gesit en het Willem koning geword.
Hiermee het die bewind van die 10de-eeuse Wes-Saksiese konings van Engeland tot ’n einde gekom en die Normandiese monargie begin.
Wega-ruimteprogram
Die Wega-ruimteprogram was twee sendings na die planeet Venus waarop ook Halley se Komeet in 1986 van nader beskou is. Wega 1 en 2 was onbemande ruimtetuie van die Sowjetunie (wat die tuig en lanseerder verskaf het) in Desember 1984 in samewerking met Oostenryk, Bulgarye, Hongarye, die Duitse Demokratiese Republiek, Pole, Tsjeggo-Slowakye, Frankryk en die Federale Republiek van Duitsland.
Vir die verkenning van Halley se Komeet is ’n laat verandering in die Wenera-ruimteprogram aangebring nadat die VSA se Halley-sending in 1981 gekanselleer is. ’n Latere Wenera-sending is gekanselleer en die Venus-deel van die Wega 1-sending ingekort. Die tuig is die Wega genoem, ’n samestelling van die Russiese woorde Венера (Wenera) en Галлей (Gallei) vir "Venus" en "Halley" onderskeidelik. Die ontwerp van die tuig was gebaseer op dié van die vorige Wenera 9 en 10.
Die twee tuie is op 15 en 21 Desember 1984 onderskeidelik vanaf Baikonoer in die destydse Kazachstanse Sosialistiese Sowjetrepubliek gelanseer.
Die Venus-sending
Die landingstuie was identies aan die vyf vorige Wenera-tuie s’n en moes die atmosfeer en oppervlak verken. Die werking van die Wega 1 se tuig is belemmer deur ’n sterk rukwind 20 km van die oppervlak af en het geen sukses gehad nie. Die Wega 2 se tuig het op 15 Junie 1985 geland en 56 minute lank data na die aarde gestuur.
Ballonne
Die twee ballonne was ontwerp om 54 km bo die oppervlak te sweef – in die aktiefste laag van die planeet se wolkestelsel. Die instrumente het 46 uur lank temperatuur, druk, windsnelheid en digtheid gemeet.
Die Halley-sending
Nadat hulle die landingseenhede vrygestel het, het Venus se swaartekrag die Wega-moederskepe in die rigting van Halley se Komeet gestuur.
Wega 1 het op 6 Maart die naaste aan die komeet gekom (sowat 8 890 km van die kern) en Wega 2 op 9 Maart (sowat 8 030 km). Die komeet is net verken in die drie uur waarin die tuie die naaste daaraan was. Hulle moes die fisieke kenmerke van die kern, soos die grootte, vorm en temperatuur, en die struktuur en dinamiek van die newelkring (die gas naaste aan die kern) meet. Hulle het saam sowat 1 500 beelde van die komeet na die aarde gestuur. Die data is deur ’n internasionale span wetenskaplikes bestudeer.
Wega 1 en 2 is tans in heliosentriese wentelbane.
Japan Nasionale Roete 234
Japan Nasionale Roete 234 is 'n nasionale snelweg in Japan.
Pantodonta
Die Pantodonta is 'n orde van uitgestorwe soogdiere. Hulle fossiele word in die Paleoseen-Eoseen van die westelike Europa, Noord-Amerika en die oostelike Asië aangetref.
Hulle was onder die grootste soogdiere wat in hul tydperk aangetref word. Daar was klein boombewoners soos Archaeolambda (ongeveer 7 kg) en groot grondbewoners soos Barylambda wat soos 'n reuseluidier van 650 kg gelyk het.
Die eerste wat die naam Pantodonta voorgestel het was Cope in 1873 toe hy Coryphodon (="Bathmodon") in hierdie sunorde geplaas het. Het het dit beskou as 'n onderorde van die "Amblypoda". Simpson het in 1937 die "Amblypoda" verwerp en die Pantodonta as orde voorgestel.
Die Pantodonta word vandag as 'n sustergroep van die Periptychidae beskou en onlangse ontleding van 'n groot groep spesies (Halliday 2015 ) plaas altwee in die kroongroep Ferae van die Laurasiatheria.
Rob Nairn
Robert G. Nairn (gebore in 1950) is 'n Suid-Afrikaanse Boeddhistiese onderwyser en skrywer. Hy is gebore en het grootgeword in Rhodesië. Nairn is 'n volgeling van Tibetaanse Boeddhisme; spesifiek Karma Kagyu.
Pantodonta
Daar word gedink dat die Pantodonta in die vroegste Paleoseen in China ontstaan het en skielik Noord- en selfs Suid-Amerika bereik het. Die fossiel Alcidedorbignya inopinata (genoem na Alcide d'Orbigny) wat in Tiumpampa, Bolivia gevind is, is die bewys daarvoor. Die pantodont wat die volopste gevind word is Coryphodon wat ongeveer 150-300 kg swaar gewees het. In Noord-Amerika het dit aan die einde van die Wasatchium uitgesterf en hiermee het die Pantodonte daar verdwyn. In Asië bly hulle nog bestaan deur die midde-Eoseen (~48 mj)
Families:
Rob Nairn
Akademiese opvoeding en regsloopbaan
Nadat hy gradueer aan die Universiteit van Rhodesië met 'n LL.B (Hons) (Londen) ontvang hy 'n Statebondsbeurs vir nagraadse studie in die Verenigde Koninkryk. Hy studeer daarna kriminologie en sielkunde aan King's College, Londen en verwerf ook 'n nagraadse diploma in kriminologie aan die Universiteit van Edinburgh. Daarna keer hy na Rhodesië terug om aldaar te praktiseer as advokaat van die Hooggeregshof.
Nairn is op 21-jarige leeftyd aangestel as landdros, wat hom die jongste persoon gemaak het om aangestel te word in die pos in die destydse Rhodesië. Hy het voortgegaan om die privaatsekretaris van die Minister van Justisie, Reg en Orde van daardie land te word, asook 'n senior dosent in die Regte en kriminologie aan die destydse Universiteit van Rhodesië.
Nairn het na Suid-Afrika verhuis en 'n senior lektor in die Regte aan die Universiteit van Kaapstad, en later 'n professor in regte en kriminologie en die direkteur van die Instituut vir Kriminologie aan dieselfde instelling, geword. In 1979 publiseer Nairn 'n artikel getiteld "To read or not to Read, Aspects of Prisoners's Rights", wat die onregmatigheid van Suid-Afrikaanse wetgewing wat gevangenisbeamptes toegelaat het om leesstof van gevangenes te weerhou, blootgelê het.
Boeddhistiese oortuigings
Nairn se eerste kontak met Boeddhisme was met 'n Theravadiniese (Theravada) monnik in die 1960's. Hy is vir ongeveer tien jaar in hierdie tradisie opgelei. Van 1989 tot 1993 is hy een van die persone wat deel is van 'n tydperk van vier jaar se spirituele isolasie by die Kagyu Samyé Ling-klooster en die Tibetaanse sentrum in Skotland
Nairn was die verteenwoordiger in Afrika van wyle Akong Rinpoche, en is verantwoordelik vir elf Boeddhistiese sentra in Suid-Afrika en drie ander Afrikalande.
Aangesien hy deur Tenzin Gyatso, die 14de Dalai Lama opdrag gegee is om meditasie en Boeddhisme in 1964 te onderrig, en ook opdrag gegee is deur Rangjung Rigpe Dorje, die 16de Gyalwa Karmapa, om onderrig te gee in insigmeditasie in 1979, het Nairn 'n groot deel van sy tyd aan onderrig en die bestuur van oorde in Suider-Afrika sowel as die Verenigde Koninkryk, Ierland, Ysland, die Verenigde State, Italië, Nederland en Duitsland spandeer.
NGR Klas I 2-6-2T
Die NGR Klas I 2-6-2T tenklokomotief is in 1901 deur die Zululand Railway Company gekoop vir bouwerk op die Verulam-Tugelarivierspoorlyn en die nommer "1" gegee. Nadat die spoorlyn in 1903 voltooi is, is die lokomotief na die Natalse Regeringspoorweë oorgedra en die nommer 512 gegee en in 1905, saam met twee tenderlokomotiewe, ook van die Zululand Railway Company, as "Klas I" geklassifiseer.
PHP
PHP (PHP: Hypertext Preprocessor) is 'n reflektiewe programmeertaal oorspronklik ontwerp vir die skep van dinamiese webblaaie. PHP word hoofsaaklik gebruik vir bedienerkant programmatuur maar kan ook vanaf 'n instruksielyn koppelvlak of in alleenstaande grafiese gebruikerskoppelvlakke.
PHP ding mee teen ander programmeertale mee soos Perl, Ruby en Python; met ingang Desember 2006 word dit op die vyfde plek van die TIOBE Programming Community Index se gewildheidsleer gelys, wat een plek laer is as in die voorafgaande jaar. Die lys is gebaseer op die wêreldwye beskikbaarheid van praktisyns, kursusse en handelaars.
Die enigste implementering word saamgestel deur The PHP Group en word onder voorwaardes van die PHP-lisensie vrygestel. Dit word deur die Free Software Foundation as vrye sagteware beskou. Hierdie implementering dien as die de facto standaard vir PHP aangesien daar nie 'n formele spesifikasie bestaan nie.
Geskiedenis
PHP is aanvanklik geskryf as 'n binêre CGI versameling in die C programmeertaal deur die Deens-Kanadese programmeerder, Rasmus Lerdorf in 1994 om 'n klein versameling Perl-skrips te vervang wat hy gebruik het om sy persoonlike webblad in stand te hou.
Lerdorf het PHP aanvanklik geskep om sy persoonlike getuigskrif te vertoon en sekere data in te samel oor die verkeer op sy blad. Personal Home Page Tools is in die openbaar vrygestel op die 8ste Junie 1995 nadat Lerdorf dit met sy eie Vorminterpreteerder gekombineer het om PHP/FI te skep (Hierdie vrystelling word algemeen as PHP weergawe 2 beskou).
Zeev Suraski en Andi Gutmans, twee Israeliese programmeerders by die Technion – Israeliese Instituut vir Tegnologie, het die sintaksanaliseerder in 1997 herfskryf wat die basis gevorm het vir PHP 3, toe die afkorting se betekenis ook verander is na 'n rekursiewe afkorting naamlik PHP Hypertext Preprocessor. Die ontwikkelingspan het PHP/FI 2 amptelik in November 1997 vrygestel na maandelange beta-toetsing. Openbare toetsing van PHP 3 het dadelik daarna begin en die is in Junie van 1998 amptelik vrygestel. Suraski en Gutmans het toe begin om PHP se kern te herskryf en daarmee saam die Zend Enjin geskep in 1999. Hulle het ook Zend Technologies gestig in Ramat Gan, Israel wat aktief betrokke is by die ontwikkeling van PHP.
In Mei 2000 is PHP 4, aangedryf deur die Zend Enjin 1.0, vrygestel. Die nuutste weergawe met ingang Desember 2006 is 4.4.4 PHP 4 en word steeds ondersteun met sekuriteitsaanpassings vir programmatuur wat dit vereis.
Die nuutste weergawe met ingang Januarie 2007 is PHP 5.2.0.
Gebruik
PHP hardloop gewoonlik op 'n webbediener wat PHP-kode as inset gebruik en skep webblaaie as uitset, maar bevelslyn-skrips en kliëntkant grafiese gebruikerskoppelvlak programme vorm ook deel van die drie primêre gebruike van PHP. PHP kan kosteloos ontplooi word op enige webbediener en bykans enige bedryfstelselplatform. Die PHP Group verskaf ook die volledige bronkode sodat gebruikers dit kan uitbrei en aanpas om aan hulle eie behoeftes te voorsien.
Bedienerkant skrips
Aangesien PHP aanvanklik ontwerp is vir die skep van dinamiese webbladsye, fokus dit hoofsaaklik op bedienerkantskripskrywe. Die PHP-model wat bestaan uit die PHP sintaksverwerker wat hardloop saam met 'n webbediener en 'n webblaaier kan vergelyk word met ander bedienerkant skriptale soos Microsoft se ASP.NET-stelsel, Adobe ColdFusion, Sun Microsystem se JavaServer Pages, Apple se WebObjects, Zope-, mod perl- en Ruby on Rails raamwerke; aangesien hulle almal dinamiese inhoud verskaf aan die kliënt vanaf 'n webbediener. Om meer direk mee te ding met die "raamwerkbenadering" deur hierdie stelsels, is Zend besig om te werk aan die Zend Framework - 'n stel PHP boublokke en beste praktyke; ander PHP raamwerke in dieselfde trant is CakePHP en Symfony.
Die LAMP-argitektuur het gewildheid verwerf in die Web-nywerheid as 'n manier om goedkoop-, betroubare-, skaalbare-, veilige webtoepassings te ontplooi. PHP is die P in die LAMP-bondel saam met Linux, Apache en MySQL. PHP kan gebruik word saam met 'n groot aantal databasis-bestuurstelsels, hardloop op die meeste gewilde webbedieners en is beskikbaar vir 'n verskeidenheid bedryfstelsels. Hierdie buigsaamheid bring mee dat PHP 'n wye installasiebasis oor die Internet heen geniet; meer as 18 miljoen Internet domeine gebruik tans bedienerstelsels met PHP daarop geïnstalleer.
Voorbeelde van gewilde bedienerkant PHP-toepassings sluit in phpBB, FUDforum, WordPress en Mediawiki.
Instruksielynskripskrywe
PHP verskaf ook 'n bevelslynkoppelvlak genaamd SAPI vir die ontwikkeling van toepassings, die verwerking van joernale of ander administratiewe take. Dit word toenemend gebruik op die instruksielyn vir take wat tradisioneel die domein van Perl, Python, awk was.
Kliëntkant Grafiese koppelvlaktoepassings
PHP verskaf bindings tot Grafiese koppelvlakprogramversamelings soos GTK+ en teksmode programversamelings soso ncurses ten einde die ontwikkeling van 'n breër reeks kruisplatform Grafiese koppelvlaktoepassings in die hand te werk. WinBinder verskaf ook bindings vir PHP om windows toepassings te skryf deur van die WinAPI gebruik te maak.
Sintaks
PHP tree hoofsaaklik op as 'n filter. Die PHP-program neem die toevoer vanuit 'n lêer of stroom wat teks en spesiale PHP instruksies bevat en gee afvoer wat 'n ander stroom data bevat wat vertoon moet word. Sedert PHP 4, kompileer die PHP-sintaksanaliseerder die toevoer om bytecode te produseer wat deur die Zend Enjin verwerk kan word, dit verhoog die werkverrigting daarvan bo die Interpreteerder wat dit voorafgegaan het.
Die gebruiklike Hello World kodevoorbeel vir PHP sien as volg daaruit:
<?php echo 'Hello, World!'; ?>
PHP analiseer slegs kode binne die <?php ?>, afbakeningsteks. Enigiets buite die afbakening word direk aan die afvoer gestuur en word nie deur PHP verwerk nie. Die voorbeeld hierbo is dieselfde as die volgende teks (en word omgeskakel in hierdie vorm):
Die hoofgebruik hiervan is om dit moontlik te maak om PHP-stellings in HTML-dokumente in te bou, byvoorbeeld:
<?php // PHP-stellings kom hier ?> Gewone HTML kom hier <?php // Verdere PHP-stellings ?>
Veranderlikes kry 'n dollarteken ($) voorvoegsel en 'n tipe veranderlike hoef nie vooraf verklaar te word nie.
Anders as funksie- en klasname, is veranderlikes se name hooflettergevoelig. Beide dubbel aangehaalde ( en heredoc-stringe laat die vermoë toe om die veranderlike se waarde in die string in te bou. PHP behandel nuwe lyne as witspasie in die trant van 'n vryvorm taal (behalwe binne stringaanhalings). Stellings word buiten in die geval van 'n paar uitsonderings deur 'n kommapunt afgesluit.
PHP het drie soort kommentaarsintaks: dit laat multilyn kommentaar toe deur van /* */ samestelling soos in C gebruik te maak en laat ook kommentaar toe aan die einde van 'n lyn deur van die // en # karakters gebruik te maak (soos in C++ en Perl onderskeidelik).
Data tipes
PHP stoor heelgetalle in 'n platform-afhanklike bestek. Hierdie bestek is tipies 'n 32-greep tekenafhanklike heelgetalle. Heelgetal veranderlikes kan aangedui wod deur van desimale (positief en negatief), oktaal en heksadesimale notasies gebruik te maak. Reële getalle word ook in 'n platform-afhanklike bestek gestoor. Hulle kan spesifiek wees deur van die drywende komma notasie gebruik te maak, of twee vorms van wetenskaplike notasie.
PHP het ook 'n negatiewe Boolse tipe, genaamd "boolean", soortgelyk aan die ingeboude Boolse tipes in Java en C++. Deur gebruik te maak van die Boolse tipe omskakelingsreëls, kan nie-nul waardes as waar vertolk word en nulwaardes as vals, soos in Perl.
Veranderlikes van die resource tipe verteenwoordig verwysings na eksterne hulpbronne. Hierdie datatipes word tipies deur funksies geskep vanuit 'n besondere uitbreidingsprogram en kan slegs verwerk word deur funksies van dieselfde uitbreiding. Voorbeelde sluit in lêer-, beeld- en databasishulpbronne.
Die Arrays datatipe ondersteun beide numeriese- en stringindekse en is heterogeen. Arrays kan elemente van enige tipe bevat wat PHP kan hanteer, insluitende huplbronne, objekte en selfs ander arrays. Die orde in lyste word bewaar in lyste van waardes en in hashwaardes met beide sleutels en waardes wat vermeng kan word.
Objekte
Basiese Objekgeoriënteerde funksies is in PHP 3 ingesluit. Die hantering van objekte is egter geheel en al herskryf in PHP 5, wat beter werkverrigting verseker het en meer kenmerke bygevoeg het. In vorige weergawes van PHP, is objekte hanteer soos primitiewe tipes. Die nadeel van hierdie tegniek is dat die hele objek gekopieer was as 'n veranderlike toegeken is, of as 'n parameter na 'n metode aangestuur is. In die nuwe benadering word daar na objekte verwys deur handles en nie volgens 'n waarde nie. PHP 5 het ook private en beskermde (en: protected) lidveranderlikes en metodes gedefinieer, asook Abstrakte klasse en abstrakte metodes. Dit het ook die standaard manier om konstruktore en destruktore soortgelyk aan ander objekgeoriënteerde programmeertale bekend gestel, asook 'n exception handling-model soortgelyk aan ander programmeertale.
As die ontwikkelaar vra dat 'n kopie van 'n objek geskep word deur van die gereserveerde woord clone gebruik te maak, sal die Zend engine nagaan of 'n  metode gedefinieer was aldan nie. Indien nie, sal dit by verstek 'n  metode oproep wat al die objek se eienskappe sal kopieer. As 'n  metode gedefinieer is, sal dit dan verantwoordelik wees om die nodige eienskappe in die geskape objek te verstel. Vir gerief verskaf die enjin 'n funksie wat al die eienskappe vanaf die bron-objek kopieer sadat daar begin kan word met 'n replika van die bron-objek en dan slegs die eienskappe herskryf wat verander moet word.
Bronversamelings
PHP sluit 'n groot aantal vrye en oopbron bronversamelings in saam met die bou van die kern. PHP is 'n fundamenteel internetbewuste stelsel met modules wat ingebou is om FTP-bedieners, baie databasisbedieners, ingeboude SQL bronversamelings soos ingeboude MySQL en SQLite, LDAP-bedieners en andere te lees. Baie funksies wat bekend is aan C-programeurs soos die in die <tt>stdio</tt> familie is beskikbaar in die standaard bou van PHP.
PHP-uitbreidings is geskryf om die Windows API te ondersteun, om prosesbestuur op Unix-tipe bedryfstelsels te doen, vir multigreep stringe (Unicode), cURL, Internet relay chat en die dinamiese weergee van beelde asook Adobe Flash inhoud. Sommige addisionele uitbreidings is beskikbaar deur die PHP Extension Community Library.
Bronkodekodeerders, -optimeerders en -versnellers
Soos met baie skriptale, bly die PHP-skripte normaalweg in menslik leesbare bronkode formaat, selfs op produksiebedieners. Terwyl dit baie buigsaamheid verseker het dit sekuriteits- en werkverrigtingsimplikasies.
Kode-optimeerders verbeter die kwaliteit van die saamgestelde kode deur die grootte daarvan te verminder en maak veranderinge wat die uitvoertyd kan verminder en werkverrigting kan verbeter. Die aard van die PHP-samesteller is sodanig dat daar dikwels geleenthede vir kode-optimering voorkom.
Versnellers bied werkverrigtingsvoordele deur van die saamgestelde vorm van die PHP-skrip in gedeelde geheue te stoor om die vertaling en samestelling van die kode te vermy elke keer as die skrip uitgevoer moet word. Hulle kan ook kode-optimering verskaf om verhoogde uitvoerspoed te bewerkstellig. Beide kommersiële (soos die Zend Platvorm) en oopbron versnellers (soos xcache, eAccelerator, APC) is beskikbaar.
Ontfouters en verrigtingsanaliseerders
PHP-ontfouters en verrigtingsanaliseerders stel PHP-ontwikkelaars in staat om PHP-kode vinnig en akkuraat te analiseer vir moontlike of aangemelde foute of vertraagde werking. Voorbeelde sluit in APD en Xdebug.
Sjabloon-enjins
Sjabloon-enjins verskaf makros wat PHP-programme in staat stel om algemene veranderlikes eenvormig te identifiseer. Een so 'n gewilde sjabloon-enjin is Smarty.
PEAR
Die PHP Extension and Application Repository (PEAR) projek het dit ten doel om herbruikbare bronversamelings en komponente vir PHP-ontwikkeling daar te stel. PEAR-projekte word gewoonlik geskryf in PHP-kode deur van die Objekgeoriënteerde programmering benadering gebruik te maak.
PECL
Die PHP Extension Community Library (PECL) projek verskaf uitbreidings tot die PHP-taal. PECL-uitbreidings word gewoonlik in C geskryf deur van die prosedurele programmering benadering gebruik te maak.
Ondersteuning
PHP het 'n formele ontwikkelingshandleiding wat onderhou word deur die vrye sagteware gemeenskap. Verder kan antwoorde op baie vrae gevind word deur 'n eenvoudige internetsoektog te doen. PHP-gebruikers help mekaar deur 'n verskeidenheid van media soos kletskamers, forums, nuusgroepe en PHP-ontwikkelaarswebwerwe. Die PHP-ontwikkelingsgemeenskap neem op hul beurt aktief deel aan sulke gemeenskappe, en verkry sodoende hulp vir hulle eie ontwikkelingspogings (PHP self) en verskaf dan ook hulp. Daar is vele hulpbronne tot die groentjie PHP-ontwikkelaar se beskikking. <!--
Teks wat nog vertaal moet word!!!
Kritiek
Criticisms of PHP include those general criticisms ascribed to other scripting languages and dynamically typed languages. This list includes criticisms that have been rectified in recent versions.
Toekomstige ontwikkeling
PHP 6, in development as of October 2006, aims to address some of PHP 5's shortcomings.
In addition, there has been discussion of adding namespace support.
Notas en verwysings
-->
Kripte
'n Kripte (Grieks "verborge", van kryptein "verberg") is 'n begaanbare grafkelder, wat onder die koor (apsis) van baie Christelike kerke lê.
As voorlopers van kriptes word die onderaardse grafkelders van die eerste Christene beskou, wat buite die stadsmuur van die antieke Rome aangelê is. Bo-oor sommige van hierdie grafkelders is later kerke opgerig, soos byvoorbeeld die Ou Sint-Pieterskerk in Rome, wat na oorlewerings op die graf van Petrus gebou is. In die meeste gevalle lê die graf net onderkant die apsis of koor, in die Romaanse boustyl soms onderkant die weskoor.
Die eerste kriptes is in tonnels aangelê en derhalwe ook tonnelkriptes genoem.
Zond-ruimteprogram
Zond (Russies: Зонд) is die naam wat gebruik is vir twee reekse onbemande ruimtetuie deur die Sowjetunie tussen 1964 en 1970. Die doel was om inligting in te samel oor nabygeleë planete en om ruimtetuie te toets.
Kripte
Die kripte huisves die graf of die relikwieë van 'n martelaar en was in die Middeleeue naas sy godsdienstige betekenis ook daarop gemik om pelgrims te lok. Die tonnel het gewoonlik die apsis gevolg, sodat pelgrims in staat was om rondom die graf te wandel. Hierdie argitektoniese vorm word ook ringkripte genoem. Die eerste ringkripte is omtrent 590 in Ou Sint-Pieter opgerig.
Zond-ruimteprogram
In die begin was daar probleme met die Proton-vuurpyl se betroubaarheid, maar daar is voortgegaan met die toetsvlugte, met ’n paar probleme wat wel ontstaan het. Die meeste van die toetsvlugte tussen 1967 en 1970 (Zond 4 tot 8) het probleme ondervind om na die aarde terug te keer.
Kripte
Langsaan die ringkripte is dikwels 'n buitekripte gebou, waarin kerklike ampsdraers ter ruste gelê is. Ook altare vir herdenkingsdienste is bygevoeg. Die eerste buitekripte is in die 8ste eeu in Brixworth (Engeland) gebou.
Zond-ruimteprogram
Al die Zond-sendings was onbemande vlugte. Vier van hulle het foute gehad wat geen bemanning sou oorleef het nie. Instrumente op hierdie vlugte het data versamel oor onder andere kosmiese en sonstrale, magnetiese velde, radioseine en die sonwind. Baie foto's is op die sendings geneem.
Kripte
Met die Romaanse boustyl het die kripte as argitektoniese bouvorm sy bloeitydperk met die sogenaamde saalkripte beleef, wat uit die ringkripte met sy buitekripte ontwikkel het. Die saalkripte was 'n meerskepige gebou en het dikwels tot by die dwarsskip van 'n kerk gestrek. Sy hoogte het boumeesters genoodsaak om ook die koor te verhoog. Die saalkripte van die katedraal in Speyer (Duitsland) spog met 'n hoogte van sewe meter en beskik oor ses altaarnisse, sodat 'n soort "onderkerk" ontstaan het. Saalkriptes het ook as begraafplase van wêreldlike ampsdraers gedien.
Met die opkoms van die gotiese boustyl het die kriptes verdwyn, aangesien martelaars en hulle relieke nou openlik in begaanbare kore vertoon is.
Die bekendste kriptes is:
Japan Nasionale Roete 235
Japan Nasionale Roete 235 is 'n nasionale snelweg in Japan.
Eugene Fodor (skrywer)
Eugene Fodor ([juːˈdʒiːn_ˈfoʊdər]; * 14 Oktober 1905; † 18 Februarie 1991) was 'n Hongaars-Amerikaanse skrywer en uitgewer van reisliteratuur van Hongaarse afkoms. Met sy konsep van jaarlikse opdaterings en die insluiting van belangrike inligting en interessante leesstof vir ervare en onervare reisigers - soos historiese en kulturele agtergronde - het Fodor baanbrekende werk in die reisgidsbedryf gelewer.
Lewe
Eugene Fodor is in 1905 in Léva, Oostenryk-Hongarye (tans Levice in Slowakye) gebore, in Tsjeggoslowakye grootgemaak en het sy opvoeding in Engeland en Frankryk ontvang. Hy het sy loopbaan as reisgidsskrywer met 1936 – On the Continent begin – die wêreld se eerste moderne reisgids. Dié werk was twee jaar later op die New York Times se lys van blitsverkopers.